P R O G R A M RADA SAVJETA MLADIH GRADA ŠIBENIKA S FINANCIJSKIM PLANOM ZA 2018. GODINU

I

UVOD

Savjet mladih Grada Šibenika (u daljnjem tekstu: Savjet mladih) savjetodavno je tijelo Grada Šibenika, koje je osnovano radi promicanja i zagovaranja prava, potreba i interesa mladih u cilju njihovog sudjelovanja u odlučivanju o upravljanju javnim poslovima od interesa i značaja za mlade, aktivnim uključivanjem mladih u javni život te informiranje i savjetovanje mladih Grada Šibenika.

Savjet mladih ima 9 članova: Matej Matić (predsjednik), Antonio Smoljić (zamjenik predsjednika), Emma Mučić, Tomislav Junaković, Luka Šego, Luka Čevid, Paško Zoričić, Ana Škarica, Jure Šarić.

Mandat članova Savjeta mladih traje 3 godine.

Program rada Savjeta mladih za 2018. godinu sadrži sljedeće aktivnosti:

* informiranje mladih o tržištu rada te mogućnostima i obvezama nakon završetka školovanja
* poticanje mladih na bavljenje sportom
* kontinuirano informiranje mladih o radu Savjeta mladih i programima za mlade s područja Grada u suradnji s nevladinim organizacijama i institucijama
* suradnja sa Savjetima mladih drugih gradova, općina i županija, konzultiranje sa Savjetima mladih o temama koje su bitne za mlade i organizacija susretā s predstavnicima udruga koje se bave mladima
* organizacija dodjele nagrade za volontera i organizatora volontiranja Grada Šibenika
* izrada Lokalnog programa za mlade Grada Šibenika
* obilježavanja Mjeseca borbe protiv ovisnosti
* informiranje mladih o cjeloživotnom obrazovanju i prilikama koje im se nude kroz EU programe
* obilježavanje obljetnice Rujanskog rata
* uređenje prostora za potrebe Savjeta mladih Grada Šibenika

**AKTIVNOSTI:**

1. **Obilježavanje Međunarodnog dana volontera 05. prosinca 2018. godine.**

**Cilj:** Poticanje mladih na volonterske aktivnosti te upoznavanje mladih s benefitima volonterskog rada kako za pojedinca tako i za lokalnu zajednicu.

**Metode:** Organizacija dodjele volonterske nagrade u dvije kategorije: za volontera godine i organizatora volontiranja; promocija volonterskih aktivnosti postavljanjem info štandova i putem društvenih mreža.

**Suradnici:** Grad Šibenik, Savjet mladih Šibensko-kninske županije, predstavnici civilnog sektora grada Šibenika.

Način realizacije i vremenik provedbe:

|  |  |  |  |
| --- | --- | --- | --- |
|  | AKTIVNOST | VRIJEME PROVEDBE | NOSITELJ |
| 1. | Javna objava za prijavu za nagradu Savjeta mladih (Volonter/ka godine) | Studeni 2018. | Savjet mladih |
| 2. | Dodjela volonterske nagrade | Prosinac 2018. | Savjet mladih |

1. **Informiranje mladih o tržištu rada i promocija deficitarnih i strukovnih zanimanja**

**Cilj:** educirati mlade o obavezama i mogućnostima nakon završetka školovanja s ciljem poboljšanja. Promocija deficitarnih zanimanja s ciljem jačanja zapošljivosti mladih osoba i

njihove pozicije na tržištu rada

**Metode:** Organizacija sajma strukovnih škola u prvoj polovini 2018. godine s ciljem promocije šibenskih srednjih strukovnih škola; organizacija radionica na temu tržišta rada i pisanja životopisa.

**Suradnici:** Srednje strukovne škole i Centar za informiranje i savjetovanje o karijeri – Šibenik.

Način realizacije i vremenik provedbe:

|  |  |  |  |
| --- | --- | --- | --- |
|  | AKTIVNOST | VRIJEME PROVEDBE | NOSITELJ |
| 1. | Sastanak sa zainteresiranim srednjim strukovnim školama | Prosinac 2017. – Siječanj 2018. | Savjet mladih i CISOK Šibenik |
| 2. | Rad na organizaciji Sajma strukovnih zanimanja | Siječanj 2018. | Savjet mladih i CISOK Šibenik |
| 3. | Promocija Sajma | Veljača 2018. | Savjet mladih i CISOK Šibenik |
| 4. | Održavanje Sajma strukovnih zanimanja | Ožujak 2018. | Savjet mladih i CISOK Šibenik |

1. **Promocija rada Savjeta mladih Grada Šibenika**

**Cilj:** Rad na prepoznatljivosti Savjeta mladih Grada Šibenika s ciljem privlačenja mladih da doprinesu radu samog Savjeta svojim idejama i prijedlozima kako bi poboljšali život što većem broju mladih s područja grada Šibenika.

**Metode:** Odabir vizualnog identiteta Savjeta mladih Grada Šibenika; narudžba info pulta za potrebe informativnih aktivnosti; javne tribine; izrada računa Savjeta mladih Grada Šibenika na društvenim mrežama.

**Suradnici:** osnovne i srednje škole s područja grada, predstavnici civilnog sektora grada Šibenika, Veleučilište u Šibeniku.

Način realizacije i vremenik provedbe:

|  |  |  |  |
| --- | --- | --- | --- |
|  | AKTIVNOST | VRIJEME PROVEDBE | NOSITELJ |
| 1. | Izrada loga i Facebook stranice Savjeta mladih | Siječanj 2018. | Savjet mladih |
| 2. | Narudžba i izrada info pulta za potrebe Savjeta mladih | Veljača 2018. | Savjet mladih |
| 3. | Javne tribine i ostale informativne aktivnosti | Tijekom cijele 2018. | Savjet mladih |

1. **Priprema i prijava lokalnog program za mlade Grada Šibenika**

**Cilj:** Izrada i prijava na natječaj Ministarstva za demografiju, obitelj, mlade i socijalnu politiku trogodišnjeg programa za mlade Grada Šibenika s ciljem unapređenja usluga usmjerenim zadovoljavanju potreba mladih u gradu Šibeniku.

**Metode:** Izrada i priprema potrebne dokumentacije za prijavu na natječaj i ispitivanje potreba mladih s područja grada Šibenika.

**Suradnici:** Grad Šibenik, predstavnici civilnog sektora

Način realizacije i vremenik provedbe:

|  |  |  |  |
| --- | --- | --- | --- |
|  | AKTIVNOST | VRIJEME PROVEDBE | NOSITELJ |
| 1. | Izrada programa i priprema dokumentacije | Svibanj 2018. | Savjet mladih, OCD i Grad Šibenik |
| 2. | Prijava natječajne dokumentacije | Lipanj 2018. | Savjet mladih i Grad Šibenik |
| 3. | Početak provedbe Lokalnog programa za mlade Grada Šibenika | Studeni 2018. | Savjet mladih i Grad Šibenik |

1. **Obilježavanje Mjeseca borbe protiv ovisnosti 15 studenog – 15 prosinca 2018. godine**

**Cilj:** upozoravanje cjelokupne javnosti na problem zlouporabe svih oblika sredstava ovisnosti a osobito droga.

**Metode:** Javne tribine, info štandovi

**Suradnici:** Zavod za javno zdravstvo Šibensko-kninske županije, Savjet mladih Šibensko-kninske županije, predstavnici civilnog sektora.

Način realizacije i vremenik provedbe:

|  |  |  |  |
| --- | --- | --- | --- |
|  | AKTIVNOST | VRIJEME PROVEDBE | NOSITELJ |
| 1. | Održavanje predavanja i javnih tribina | Studeni – Prosinac 2018. | Savjet mladih |
| 2. | Održavanje info-štandova s ciljem informiranja javnosti | Studeni – Prosinac 2018. | Savjet mladih |

1. **Poticanje mladih na bavljenje sportom**

**Cilj:** predstaviti što većem broju mladih klubove na području Grada, povećati broj mladih koji se bave sportom.

**Metode:** dani otvorenih vrata raznih sportskih klubova na području Grada, javne tribine i ostale informativne aktivnosti.

**Suradnici:** sportski klubovi s područja Grada

Način realizacije i vremenik provedbe:

|  |  |  |  |
| --- | --- | --- | --- |
|  | AKTIVNOST | VRIJEME PROVEDBE | NOSITELJ |
| 1. | Dani otvorenih vrata sportskih klubova | Tokom provedbe programa | Savjet mladih i sportski klubovi s područja grada Šibenika |
| 2. | Ostale informativne aktivnosti | Tokom provedbe programa | Savjet mladih i sportski klubovi s područja grada Šibenika |

1. **Osposobljavanje prostora u Narančastoj zgradi (Prilaz tvornici 41) za potrebe rada Savjeta mladih Grada Šibenika**

**Cilj:** Uređenje prostora u kojem će se održavati sjednice Savjeta mladih Grada Šibenika te gdje će članovi Savjeta imati svoj stalni ured s ciljem što boljeg informiranja mladih o prilikama za mlade u gradu Šibeniku.

**Metode:** Uređenje prostora za potrebe Savjeta mladih, nabava potrebne uredske opreme.

**Suradnici:** Grad Šibenik

Način realizacije i vremenik provedbe:

|  |  |  |  |
| --- | --- | --- | --- |
|  | AKTIVNOST | VRIJEME PROVEDBE | NOSITELJ |
| 1. | Planiranje i popis potrebne opreme | Svibanj 2018. | Savjet mladih |
| 2. | Nabavka potrebne opreme | Lipanj 2018. | Savjet mladih |
| 3. | Uređenje prostora za potrebe savjeta mladih | Srpanj – Kolovoz 2018. | Savjet mladih |

1. **Jačanje kapaciteta Savjeta mladih Grada Šibenika**

**Cilj:** Dobivanje i usavršavanje znanja i iskustava zahvaljujući kojima će članovi i njihovi zamjenici moći doprinijeti radu Savjeta a samim tim i životu mladih u lokalnoj zajednici.

**Metode:** Prisustvovanje na seminarima, radionicama, studijskim posjetima i sastancima sa Savjetima mladih drugih gradova, općina i županija s ciljem umrežavanja i razmjene najboljih praksi.

**Suradnici:** savjeti mladih s područja drugih gradova, općina i županija, vanjski stručnjaci.

Način realizacije i vremenik provedbe:

|  |  |  |  |
| --- | --- | --- | --- |
|  | AKTIVNOST | VRIJEME PROVEDBE | NOSITELJ |
| 1. | Prisustvovanje na seminarima, radionicama, studijskim posjetima i sastancima sa Savjetima mladih drugih gradova, općina i županija s ciljem umrežavanja i razmjene najboljih praksi. | Tijekom provedbe programa | Savjet mladih |

1. **Obilježavanje obljetnice Rujanskog rata**

**Cilj:** Obilježiti zajedno s mladima sjećanje na stradanje i pobjedu u Rujanskom ratu 1991. koji je bio prekretnica u procesu obrane Republike Hrvatske.

**Metode:** Organiziranje predavanja i javnih tribina gdje će mladi moći doznati više pojedinosti o Rujanskom ratu.

**Suradnici:** Savjet mladih Šibensko-kninske županije, udruge branitelja, srednje škole.

Način realizacije i vremenik provedbe:

|  |  |  |  |
| --- | --- | --- | --- |
|  | AKTIVNOST | VRIJEME PROVEDBE | NOSITELJ |
| 1. | Organizacija događanja za mlade s ciljem obilježavanja obljetnice Rujanskog rata | Rujan 2018. | Savjet mladih |

1. **Provedba Time to Move 2018. kampanje**

**Cilj:** Upoznati mlade s mogućnostima za odlazak u inozemstvo i sudjelovanje u međunarodnim projektima, istraživanje Europe ili stjecanje potrebnog iskustva za budućnost s ciljem jačanja i stjecanja vještina koje će doprinijeti većoj zapošljivosti mladih osoba i jačanje osjećaja pripadnosti Europskom kulturnom nasljeđu te upoznavanja mladih s konceptom aktivnog građanstva.

**Metode:** Organizacija skupa događanja za mlade koji se organizira tijekom listopada u sklopu Eurodesk-ove kampanje Time to Move diljem Europske unije. S ciljem što uspješnije provedbe kampanje Savjet će organizirati predavanja u srednjim školama i na Veleučilištu u Šibeniku, javne tribine i info štandove.

**Suradnici:** Udruga mladih ''Mladi u Europskoj uniji'', Srednje škole, Veleučilište u Šibeniku

Način realizacije i vremenik provedbe:

|  |  |  |  |
| --- | --- | --- | --- |
|  | AKTIVNOST | VRIJEME PROVEDBE | NOSITELJ |
| 1. | Organizacija skupa događanja za mlade s ciljem poticanja na mobilnost i cjeloživotno učenje | Listopad 2018. | Savjet mladih i Eurodesk Hrvatska |

Financijski plan za ostvarenje aktivnosti iz programa Savjeta mladih u proračunu Grada Šibenika za 2018. godinu:

|  |  |
| --- | --- |
| **AKTIVNOSTI** | **POTREBNA SREDSTVA** |
| Troškovi organizacije dodjele nagrada za volontera i organizatora volontiranja Grada Šibenika | 4.000,00 HRK |
| Troškovi promidžbe Savjeta mladih i informiranja javnosti o njegovom djelovanju | 3.000,00 HRK |
| Troškovi uređenja prostora za potrebe rada Savjeta mladih | 6.000,00 HRK |
| Organiziranje raznih događaja, predavanja, konferencija, javnih tribina | 2.000,00 HRK |
| Suradnja sa drugim savjetima mladih, organizacija susretā s  predstavnicima udruga mladih, službena putovanja (edukacije, seminari) | 5.000,00 HRK |
| Izrada Lokalnog programa za mlade Grada Šibenika (očekivana sredstva Ministarstva za demografiju, obitelj, mlade i socijalnu politiku) | 50.000,00 HRK |
| **UKUPNO** | **70.000,00 HRK** |

III.

Ovaj Program rada dostavlja se na odobrenje Gradskom vijeću Grada Šibenika.